CELEX: 32021R0980
Language: lv
Date: 2021-06-17 00:00:00
Title: Komisijas Īstenošanas regula (ES) 2021/980 (2021. gada 17. jūnijs), ar ko Īstenošanas regulu (ES) 2019/661 groza attiecībā uz informācijas prasībām reģistrēšanai fluorogļūdeņražu laišanai tirgū piemērojamo kvotu elektroniskajā reģistrā (Dokuments attiecas uz EEZ)

18.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 216/133
               
            
         KOMISIJAS ĪSTENOŠANAS REGULA (ES) 2021/980
         (2021. gada 17. jūnijs),
         ar ko Īstenošanas regulu (ES) 2019/661 groza attiecībā uz informācijas prasībām reģistrēšanai fluorogļūdeņražu laišanai tirgū piemērojamo kvotu elektroniskajā reģistrā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 517/2014 (2014. gada 16. aprīlis) par fluorētām siltumnīcefekta gāzēm un ar ko atceļ Regulu (EK) Nr. 842/2006 (1), un jo īpaši tās 17. panta 2. punktu,
         tā kā:
         
                     (1)
                  
                  
                     Komisijas Īstenošanas regulā (ES) 2019/661 (2) ir noteiktas prasības uzņēmumiem, kuru reģistrēšanās reģistrā, kas izveidots atbilstoši Regulas (ES) Nr. 517/2014 17. panta 1. punktam, ir obligāta.
                  
               
                     (2)
                  
                  
                     Saskaņā ar Īstenošanas regulu (ES) 2019/661 uzņēmumiem, kas veic uzņēmējdarbību Savienībā, lai tie tiktu reģistrēti reģistrā, attiecīgā gadījumā ir jāiesniedz Komisijai savs uzņēmēju reģistrācijas un identifikācijas (EORI) numurs. Uzņēmumiem, kas veic uzņēmējdarbību ārpus Savienības un ir pilnvarojuši vienīgo pārstāvi Regulas (ES) Nr. 517/2014 16. panta 5. punkta nozīmē, minētā informācija jāiesniedz tikai par savu vienīgo pārstāvi. Vienīgo pārstāvi par tādu var pilnvarot vairāki uzņēmumi, kas veic uzņēmējdarbību ārpus Savienības. Tāpēc šāda vienīgā pārstāvja EORI numurs ne vienmēr atbilst vienam uzņēmumam, kas veic uzņēmējdarbību ārpus Savienības.
                  
               
                     (3)
                  
                  
                     Saskaņā ar Regulas (ES) Nr. 517/2014 17. panta 4. punktu reģistrs informatīvos nolūkos ir pieejams valstu kompetentajām iestādēm, tostarp muitas dienestiem.
                  
               
                     (4)
                  
                  
                     Nodrošinot Regulā (ES) Nr. 517/2014 noteikto tirgū laišanas ierobežojumu un aizliegumu izpildi, muitas dienestiem jābūt iespējai ar EORI numuru palīdzību identificēt uzņēmumus, kas fluorogļūdeņražus laiž tirgū saskaņā ar minēto regulu. Tas var arī atvieglot kontroli, ko muitas dienesti veic, izmantojot digitālus rīkus. Attiecīgā uzņēmuma identifikāciju var nodrošināt, ja šā uzņēmuma EORI numurs ir pieejams reģistrā. Tāpēc jāprasa, lai uzņēmumi, kas veic uzņēmējdarbību ārpus Savienības un ir pilnvarojuši vienīgo pārstāvi, iesniedz savu EORI numuru. Prasība šiem uzņēmumiem iesniegt sava vienīgā pārstāvja EORI numuru būtu jāsvītro, jo tā ir lieka.
                  
               
                     (5)
                  
                  
                     Tādēļ Īstenošanas regula (ES) 2019/661 būtu attiecīgi jāgroza.
                  
               
                     (6)
                  
                  
                     Šajā regulā paredzētie pasākumi ir saskaņā ar atzinumu, ko sniegusi atbilstoši Regulas (ES) Nr. 517/2014 24. panta 1. punktam izveidotā komiteja,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2019/661 3. panta 2. punktu groza šādi:
            
                        1)
                     
                     
                        punkta b) apakšpunktu aizstāj ar šādu:
                        
                                    “b)
                                 
                                 
                                    šā panta 1. punkta d) un i) apakšpunktā izklāstītā informācija, bet tikai attiecībā uz vienīgo pārstāvi, nevis uzņēmumu;”
                                 
                              
                  
                        2)
                     
                     
                        pievieno šādu g) apakšpunktu:
                        
                                    “g)
                                 
                                 
                                    uzņēmuma EORI numurs (attiecīgā gadījumā).”
                                 
                              
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 17. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 150, 20.5.2014., 195. lpp.
         
         
            (2)  Komisijas Īstenošanas regula (ES) 2019/661 (2019. gada 25. aprīlis), ar ko nodrošina netraucētu elektroniskā reģistra darbību attiecībā uz fluorogļūdeņražu laišanai tirgū piemērojamajām kvotām (OV L 112, 26.4.2019., 11. lpp.).